CELEX: 62011CO0384
Language: bg
Date: 2012-07-12 00:00:00
Title: Определение на Съда (пети състав) от 12 юли 2012 г.#Tate & Lyle Investments Ltd срещу Belgische Staat.#Преюдициално запитване — Rechtbank van eerste aanleg te Brussel — Тълкуване на член 63 ДФЕС — Ограничения на свободното движение на капитали — Данъчно законодателство — Корпоративен данък — Облагане на дивидентите — Национална правна уредба, която предвижда данък при източника със ставка от 10 % върху разпределяните от местни дружества дивиденти и върху приравнените на тях доходи — Приспадане на този данък от корпоративния данък, което е възможно само за местните дружества.#Член 104, параграф 3, първа алинея от Процедурния правилник — Член 63 ДФЕС — Данъчно законодателство — Разпределяне на дивиденти — Удържане на данък при източника — Избягване или ограничаване на верижното данъчно облагане — Различно третиране на местните и на чуждестранните дружества получатели.#Дело C‑384/11.

Определение на Съда (пети състав) от 12 юли 2012 г. —Tate & Lyle Investments
      (Дело C‑384/11)
      „Член 104, параграф 3, първа алинея от Процедурния правилник — Член 63 ДФЕС — Данъчно законодателство — Разпределяне на дивиденти — Удържане на данък при източника — Избягване или ограничаване на верижното данъчно облагане — Различно третиране на местните и на чуждестранните дружества получатели“
      Свободно движение на капитали и свобода на плащания — Ограничения — Данъчно законодателство — Корпоративен данък — Национална правна уредба, съгласно която дивидентите, разпределяни от местно на чуждестранно дружество във връзка с разделянето
         на първото, се облагат с по-голям данък в сравнение с дивидентите, разпределяни в каквато и да е хипотеза към местни за тази
         държава членка дружества — Недопустимост — Граници — Неутрализиране на последиците от ограничението чрез приспадане на удържания данък при източника от дължимия в другата държава
         членка данък въз основа на спогодба за избягване на двойното данъчно облагане — Преценка от страна на националната юрисдикция (член 63 ДФЕС) (вж. точки 18—46 и диспозитива)
      
      Предмет
      
         
               Преюдициално запитване — Rechtbank van eerste aanleg te Brussel — Тълкуване на член 63 ДФЕС — Ограничения на свободното движение
                  на капитали — Данъчно законодателство — Корпоративен данък — Облагане на дивидентите — Национална правна уредба, която предвижда
                  данък при източника със ставка от 10 % върху разпределяните от местни дружества дивиденти и върху приравнените на тях доходи —
                  Приспадане на този данък от корпоративния данък, което е възможно само за местните дружества
               
            Диспозитив
      Член 63 ДФЕС трябва да се тълкува в смисъл, че не допуска правна уредба на държава членка като разглежданата в главното производство,
         съгласно която дивидентите, разпределяни от местно дружество на местни и чуждестранни дружества получатели, чието дялово участие
         в дружеството разпределител е под 10 % от капитала, но придобивната му стойност е не по-малко от 1,2 милиона евро, се облагат
         с данък при източника, а същевременно единствено за местните дружества получатели е предвиден механизъм, чрез който да се
         ограничи верижното данъчно облагане. Когато държава членка се позовава на спогодба за избягване на двойното данъчно облагане,
         сключена с друга държава членка, задача на националната юрисдикция е да определи дали по отнесеното до нея дело тази спогодба
         трябва да се вземе предвид и ако е така, да провери дали тя позволява да бъдат неутрализирани последиците от ограничението
         на свободното движение на капитали.